સલોણીનો દિયર મલય સમજદાર હતો. એને સલોણી માટે જીવ બળતો, એ ક્યારેક એની મમ્મીને સમજાવવા પ્રયત્ન કરતો, ત્યારે એની મમ્મી જોરથી તાડૂકતાં, ‘તને કંઈ સમજ ના પડે. તું તારું ભણ.’ મલય કોઈ વધારે દલીલ કરતો ત્યારે સલોણી ઈશારાથી મલયને ચૂપ રહેવાનું કહેતી અને એની સાસુ દૂર જાય ત્યારે મલયને કહેતી, ‘અત્યારે આપણે પપ્પાજીની તબિયતનો વિચાર કરવાનો. દલીલો કરીને મમ્મીને ઉશ્કેરવાનાં નહીં કે બેચેન નહીં બનાવવાનાં.’